આ અકાદમીની સ્વાયત્તતા માટેની આપણી લડત ગેરવાજબી નથી. ચૂંટાયેલા સભ્યો કે હોદ્દેદારો દ્વારા અસહકાર પણ અનુચિત નથી. છતાં કોઈને એમ લાગે કે ગુજરાતી સાહિત્ય પરિષદના હોદ્દેદાર હોવાથી અકાદમીના કાર્યક્રમોમાં નથી જઈ શકાતું અને નુકસાન થાય છે, તો તેઓ ગુજરાતી સાહિત્ય પરિષદ છોડી જવા સ્વતંત્ર છે. આપણે આપણા વ્યક્તિગત મત ખાતર આ શતાયુ સંસ્થાની પ્રતિષ્ઠાને કે સ્વાયત્તતાને સરકારને ચરણે ન ધરી શકીએ.